Adam Sandler spiller den overarbeida, arbeidsnarkomane arkitekten Michael Newman. Takket være at han vil imponere den utakknemlige sjefen sin og kanskje bli forfremmet, er han er helt oppslukt av jobben, mens kona (Kate Beckinsale), de to ungene og bikkja kommer på en delt andreplass. I en butikk treffer han på en eksentrisk oppfinner, Morty (Christopher Walken), som gir han en multifjernkontroll. Det viser seg at den ikke bare kontrollerer elektriske apparater, men også virkeligheten. Etter hvert bruker han den for mye, så den overtar styringen på livet hans.